Stanisław Neblik. Stanisław «Fojerman» Neblik (rodz. 1965 we Radźijowje) - ślůnski poeta, pisorz, spůłautůr internecowego dykcjůnorza ślůnskij godki.
Rodźůł śe Radźijowje (dźiśo dźelńica Rybńika). Za fachym fojerman, do pynzyje robjůł we Kůmyńdźe Fojerwery we Rybńiku. Zaczůn pisać we 2006. r., z poczůntku publikowoł we internecu na Laubje Ślonskij, potym na swojij autorskij zajće. We 2016. wydoł zbjůr poezyje «Do rymu po naszymu abo ślōnski miszmasz», a we 2021. zbjůr wjyrszůw do bajtli «Bojki Fojermana». Swoja twůrczość publikuje tyż na portalu Wachtyrz.eu a na swojij zajće na Facebooku. 
Uod 2017. kludźi cuzamyn ze Wojciechym Orlińskim internecowy dykcjůnorz ("Ślōnski Dykcjōnorz"). Przinoleży do ferajnu DURŚ.